3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π.20595 της 8/24 Δεκ. 1958 (ΦΕΚ Β΄ 345) Περί καθορισμού των αρμοδίων Οικονομικών Εφόρων δια την επιβολήν του φόρου επί του εισοδήματος των νομικών προσώπων βάσει των διατάξεων του Ν.Δ. 3843/1958. Έχοντες υπ’ όψει: α)τας διατάξεις του άρθρ. 12 του Ν.Δ. 3843/1958 «περί φορολογίας εισοδήματος νομικών προσώπων» και β)τας μέχρι τούδε εκδοθείσας αποφάσεις και Δ/τα, δι’ ων καθωρίσθη η αρμοδιότης Οικονομικών τινών Εφόρων δια την παρακολούθησιν των εκ της κειμένης φορολογικής νομοθεσίας απορρεουσών φορολογικών υποχρεώσεων των νομικών προσώπων, αποφασίζομεν: Ορίζομεν αρμοδίους τους κάτωθι Οικονομικούς Εφόρους δια την παραλαβήν των δηλώσεων και έλεγχον τούτων, την εξεύρεσιν του εισοδήματος των μη δηλωσάντων και εν γένει δια την επιβολήν και βεβαίωσιν του φόρου επί του εισοδήματος των υπό του άρθρ. 3 του Ν.Δ. 3843/1958 αναφερομένων νομικών προσώπων. 1.α)Τους Οικον. Εφόρους Φορολογίας Ανωνύμων Εταιριών Αθηνών και Πειραιώς προκειμένου περί των εις την περιφέρειάν των εδρευόντων ή εχόντων την κυρίαν μόνιμον εγκατάστασιν νομικών προσώπων των περιπτ. α΄, β΄ και δ΄ της παρ. 1 του άρθρ. 3 του Ν.Δ. 3843/1958 και β)τους Οικονομικούς Εφόρους Β΄ Θεσσαλονίκης, Α΄ Πατρών και Α΄ Βόλου, προκειμένου περί των αυτών ως άνω νομικών προσώπων των εδρευόντων ή εχόντων την κυρίαν μόνιμον εγκατάστασιν αντιστοίχως εις την περιφέρειαν των Οικονομικών Εφοριών Θεσσαλονίκης, Πατρών και Βόλου. 2.Προκειμένου περί των νομικών προσώπων της παρ. 2 του άρθρ. 3 του Ν.Δ. 3843/1958, των οποίων η έδρα διοικήσεως ή η κυρία εγκατάστασις ευρίσκεται: α)εις την περιφέρειαν των Οικονομικών Εφοριών Αθηνών, Αμαρουσίου, Καλλιθέας, Ν. Ιωνίας, Χαλανδρίου, Ν. Σμύρνης και Π. Φαλήρου, τον Οικονομικόν Έφορον Η΄ Αθηνών, β)εις την περιφέρειαν των Οικονομικών Εφοριών Πειραιώς και Νικαίας, τον Οικονομικόν Έφορον Γ΄ Πειραιώς γ)εις την περιφέρειαν των Οικονομικών Εφοριών Θεσσαλονίκης, τον Οικονομικόν Έφορον Φορολογίας Αυτοκινήτων Θεσσαλονίκης, δ)εις την περιφέρειαν των Οικονομικών Εφοριών Πατρών, τον Οικονομικόν Έφορον Β΄ Πατρών και ε)εις την περιφέρειαν των Οικονομικών Εφοριών Βόλου, τον Οικονομικόν Έφορον Β΄ Βόλου. 3.Προκειμένου περί των λοιπών νομικών προσώπων της περιπτ. γ΄ της παρ. 1 του άρθρ. 3 του Ν.Δ. 3843/1958 αρμόδιος δια την βάσει του εν λόγω Ν.Δ/τος φορολογίαν των τυγχάνει ο Οικονομικός Έφορος της περιφερείας της έδρας ή της μονίμου εγκαταστάσεως του υποχρέου εις φόρον νομικού προσώπου. 4.Η διαδικασία των ήδη ενώπιον οιασδήποτε φορολογικής Επιτροπής ή Δικαστηρίου εισηγμένων φορολογικών υποθέσεων θέλει συνεχισθή μέχρι περατώσεώς της δι’ εκδόσεως και δημοσιεύσεως της σχετικής αποφάσεως, μετεχόντων κατά την διάσκεψιν προς έκδοσιν ταύτης των μελών άτινα παρέστησαν κατά την συζήτησιν προς αποφυγήν ανασυζητήσεων, ακολούθως δε οι φάκελλοι θα παραδίδωνται αμελλητί εις την δια της παρούσης καθισταμένην αρμοδίαν Οικονομικήν Εφορίαν. 5.Η εκ των μέχρι τούδε εκδοθεισών αποφάσεων και Δ/των καθορισθείσα αρμοδιότης Οικονομικών Εφόρων εξακολουθεί ισχύουσα εφ’ όσον δεν ρυθμίζεται άλλως υπό των διατάξεων της παρούσης. 6.Η ισχύς της παρούσης, δημοσιευομένης δια της Εφημερίδος της Κυβερνήσεως, άρχεται από της ενάρξεως ισχύος του Ν.Δ. 3843/1958. 